**Уçă урок конспекчĕ**

**Урок теми:** Предложенин тĕп тата кĕçĕн членĕсем.

**Урок тĕсĕ:** пĕтĕмлетÿ урокĕ.

**Сапăрлăх тĕллевĕ:** атте-аннене сума сума вĕрентесси.

**Пĕлÿ тĕллевĕ:** предложенин тĕп тата кĕçĕн членĕсене, пулăвне, вĕсене пĕр-пĕринчен уйăрса илмелли мелсене, тĕп членсем хушшине тире лартмалли правилăсене çирĕплетесси; текстпа ĕçлесси.

**Аталантару тĕллевĕ:** логика тĕлĕшĕнчен çыхăнуллă каласа пама вĕрентни, харпăр хăй шухăшне уçса парассине аталантарасси.

**Мелпе меслетсем:** учитель сăмахĕ, словарь ĕçĕ, ыйту-хурав, тишкерÿ, калаçу, критикăлла шухăшлав технологийĕн мелĕсем: блум чечек, фишбоун, лингвистика юмахĕ.

**Пуплеве аталантарас хăнăхусем:** ыйтусем çине туллин хуравлама, кирлĕ вырăнсене вуласа каланине çирĕплетсе пыма, шухăшлавне аталантарма, çыхăнуллă каласа пама вĕрентни.

**Словарь ĕçĕ:** ăраскал – судьба,

парăм - долг.

**Урокра кирлĕ хатĕрсем:** компьютер, проектор, экран.

**Курăмлăх хатĕрĕсем:** презентаци.

**Урок эпиграфĕ:** Атте-анне пурри – телей, атте-анне пурри - ăраскал. (*Ваттисен сăмахĕ)*

**Урок юхăмĕ**

1. Класа йĕркелени.

 Ырă кун пултăр. Пĕр-пĕрин çине пăхса урокра ĕçлеме пĕр-пĕрне савăк кăмăл сунса партăсем хушшине вырнаçса ларатпăр.

 Халĕ эпĕ сире кроссворд паратăп. Ăна хăвăрт тултаратпăр.

1. Предложенире сказуемăй ĕçне кам тунине кăтартакан сăмах.
2. Ĕçе е мĕнлелĕхе кăтартакан сăмаха ăнлантарса падеж ыйтăвĕнче тăракан кĕçĕн член.
3. Япала ятне ăнлантаракан кĕçĕн член.
4. Ĕç мĕнлелĕхне, вăхăтне, вырăнне, сăлтавне, тĕллевне кăтартакан кĕçĕн член.
5. Подлежащи ĕçне е пĕр-пĕр паллине кăтартакан тĕп член.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  | **1** |  |  |  |  |  |
| **2** |  |  |  |   |  |  |  |  |  |
| **3** |   |   |   |   |   |   |   |   |   |
|   |  |  |  |   |  |  |  |  |  |
|   |  | **4** |  |   |  |  |  |  |  |
|   |  |   |  |   |  |  |  |  |  |
|   |  | **5** |   |   |   |   |   |   |   |  |
|   |  |   |  |   |  |  |  |  |  |
|   |  |   |  |   |  |  |  |  |  |
|   |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |
|  |  |   |  |  |  |  |  |  |  |

**Вĕрентекен:** Халĕ, ачасем, кроссвордри сăмахсем тăрăх паянхи урок темине палăртма тăрăшăпăр.

**Вĕрентекен:** Çапла, паянхи урок теми «Предложенин тĕп тата кĕçĕн членĕсем» пĕтĕмлетÿ урокĕ.

 Халĕ тĕп членсемпе блум чечекĕ тăватпăр. Пĕрремĕш ушкăн подлежащипе ĕçлет, иккĕмĕш ушкăн - сказуемăйпа. Сирĕн панă тĕслĕхсене пăхса тухса подлежащи тата сказуемăй мĕнле пуплев пайĕсенчен пулнине палăртмалла.

**Подежащи пулăвĕ**

|  |  |  |
| --- | --- | --- |
| **№** | **Пуплев пайĕсем** | **Тĕслĕхсем** |
| 1. | Япала ячĕ | Кил хушшинче **килĕшÿ** пултăр. |
| 2. | Паллă ячĕ | **Кивви** çĕннине çуратать. |
| 3. | Хисеп ячĕ | **Вун пиллĕк** виççе пайланать. |
| 4. | Местоимени | **Вăл** чылаях ĕшеннĕ. |
| 5. | Наречи | **Нумай** та пĕтет, **сахал** та çитет. |
| 6. | Глаголăн сăпатсăр форми | **Ĕçлекен** яланах хисепре. |
| 7. | Междомети | Малта **урра**! илтĕнчĕ. |

**Сказуемăй пулăвĕ**

|  |  |  |
| --- | --- | --- |
| **№** | **Пуплев пайĕсем** | **Тĕслĕхсем** |
| 1. | Сăпатлă формăри глаголтан  | Анне ăшши пурне те **çитет**. |
| 2. | Сăпатсăр формăри глаголтан  | Атте-анне ирĕкĕнчен тухакан пуçне **çухатнă**. |
| 3. | Паллă ячĕ | Атте-анне пиллĕхĕ ылтанран **хаклă.** |
| 4. | Хисеп ячĕ | Шăллăм **вуннăра.** |
| 5. | Евĕрлев сăмахĕ | Уçă çилĕ **вăштăр-вăштăр.** |
| 6. | Япала ячĕ | Манăн атте - **агроном.** |
| 7. | Местоимени | Ку кĕнеке **манăн.** |

Халĕ панă предлженисенче подлежащипе сказуемăй çыхăнăвне кăтартса тухăр.

1. Ачан пурнăçĕ амăшĕнчен пуçланать.
2. Иккĕшĕ киле кайрĕç.
3. Эпир улттăн ÿсрĕмĕр.
4. Шкул – манăн иккĕмĕш кил.
5. Аслати сассипе Лисукпа иксĕмĕр те шартах сикрĕмĕр.

**Вĕрентекен:** Çак икĕ юпари предложенисем пĕр-пĕринчен мĕнпе уйрăлса тăраççĕ?

**Вĕрентекен:** Тĕрĕс. Кĕçĕн членсем пуррипе. Кĕçĕн членлă предложение мĕнле

предложени тетпĕр?

**Вĕренекен**: Анлă.

**Вĕрентекен**: Аса илетпĕр, мĕнле кĕçĕн членсем пулаççĕ?

**Вĕренекен**: Определени, дополнени, обстоятельство.

**Вĕрентекен**: Халĕ хăвăрт виçĕ ушкăна уйрăлатпăр. Пĕрисем определени, теприсем

 дополнени,виççĕмĕшĕсем обстоятельство пулаççĕ. Сире валеçсе панă пулă шăммипе

 (фишбоунпа) усă курса кĕçĕн членсен ыйтăвĕсене, предложенире хăш сăмахпа çыхăннине

тата мĕнле йĕрпе туртнине палăртатпăр.

**Вĕрентекен:** Маттурсем. Халĕ текстпа ĕçлетпĕр.

 **Текстпа ĕçлени.**

 Атте-анне пурри — телей. Атте-анне пурри — ӑраскал. Хама ҫуратса ӳстернӗ атте-аннерен пахи никам та ҫук. Чун панӑ, ӑса вӗрентнӗ, ӗҫе хӑнӑхтарнӑ, пурнӑҫ ҫулӗ ҫине тӑратнӑ **хаклӑ** ҫынсем умӗнче пуҫӑма таятӑп. **Хамӑн** пурнӑҫӑмри чи ҫывӑх ҫыннӑмсене нихӑҫан та чӗререн кӑлармастӑп. Тата ҫакна хушса калам. Тусӑм, тантӑшӑм! **Аҫупа аннӳне** хисепле! Вӗсемшӗн эсӗ яланлӑхах ача-пӑча — пӗчӗк чухне те, ӳссе ҫитӗнсен те, вӑтам ҫулсене ҫитсен те. Санӑн кашни утӑму, кашни ӗҫӳ — аҫупа аннӳ куҫӗ умӗнче. Тӗрӗс те лайӑх утӑмусем вӗсене **савӑнӑҫ** кӳрӗҫ, тӗрӗс мар утӑм туни вара — хурлӑх. Ҫавӑнпа та аҫупа аннӳне савӑнтарма кӑна тӑрӑш, вӗсене **нихӑҫан** та ан кулянтар. Яланлӑхах ас ту: пурнӑҫ **малалла** шӑвать, эсӗ ҫитӗнетӗн, аҫу-аннӳ ватӑлать. Вӗсене пурнӑҫра куллен пулӑшса пыр. Пӗчӗк чухне, ача чухне панӑ чун ӑшшине аҫупа аннӳне тавӑрса пар. Эпир вӗсем умӗнче пысӑк парӑмра. *(З.П. Михайлова)*

1. **Словарь ĕçĕ:** ăраскал– судьба,

 парăм – долг.

1. Текстăн **тĕп шухăшне** палăртатпăр.

**Вĕрентекен:** Çапла, атте-анне пурри – телей. Паянхи урок эпиграфĕ те çаплах янăрать: «Атте-анне пурри – телей, атте-анне пурри – ăраскал». Атте-анне – çемье пуçламăшĕ. Апла пулсан çемье уявĕ те пурах. Кам пĕлет, хăçан уявлаççĕ-ха çемье уявне?

**Вĕрентекен:** Çемье кунĕ – Петрпа Феврони çвяттуйсен кунĕ – утă уйăхĕн 8-мĕшĕ. Петрпа Феврони çемьешĕн кĕл тăвакан çвяттуйсем шутланаççĕ. Вĕсем 13 ĕмĕр пуçламăшĕнче Муром хулинче пурăннă. Петр княç пулнă, Феврони вара– тĕрлĕ чир-чĕрсенчен сыватакан çамрăк хĕр. Икĕ çамрăк пĕр-пĕрне питĕ юратнă, туслă пурăннă. Вилессе те пĕр кунта вилнĕ.

Вĕсене вилсен икĕ тĕрлĕ тупăка вырттарнă, анчах та ирхине вĕсем пĕр тупăкрах выртнине курсан пурте хытă тĕлĕннĕ. Вĕсем пĕр-пĕрне çав тери хисепленĕ, юратнă.

 Çак уявăн символĕ пур – салтак тÿми чечекĕ.

1. Текстри палăртнă сăмахсем мĕнле член пулнине калăр.

**Кану саманчĕ.**

Панă предложенисене членсем тăрăх тишкерĕр.

1. Ачан пурнăçĕ амăшĕнчен пуçланать.
2. Ашшĕ-амăш пилĕ ачине тинĕс тĕпĕнчен кăларнă.

Панă схемăсем тăрăх предложенисем йĕркелĕр.

1. Определени + подлежащи + обстоятельство + сказуемăй.
2. Дополнени + подлежащи + сказуемăй.
3. Обстоятельство + подлежащи + сказуемăй.

 Лингвистика юмахĕ

Предложени

Сказуемăй

Подлежащи

Обстоятельство

Дополнени

Определени

**Рефлекси.**

Паянхи урок сирĕн кăмăла кайрĕ-и? Енчен те килĕшрĕ пулсан çак çурта салтак тÿмисемпе илемлетер. Кăмăла каймарĕ пулсан - утмăл туратсемпе.

**Ачасен ĕçне хаклани.**

Килти ĕç (суйлавлă).

1. Пĕр предложени членĕпе синквейн çырмалла.
2. Ансăр тата анлă предложенисемпе усă курса «Атте-анне пурри - телей» кĕске сочинени çырмалла.